**Premix Oy** on vuonna 1980 perustettu suomalainen perheyritys, joka valmistaa sähköäjohtavia muovimateriaaleja staattisen sähkön hallintaan eli funktionaalista muovia) ja tarjoaa antimikrobista teknologiaa, jonka avulla voidaan torjua mikrobien aiheuttamia uhkia esimerkiksi ruokaketjussa ja terveydenhuollossa.

Yhtiö on Euroopan suurin sähköä johtavien muovien valmistaja ja koko maailmassa suurimpien joukossa.

Historia
--------

### 1980–1999

Premixin historia sai alkunsa 1970-luvulla, jolloin Antti Kiikka työskenteli isänsä perustamassa Teknos Oy:ssä. Teknos aloitti masterbatchien eli muoviseosten valmistuksen vuonna 1972.*lähde?* Vuonna 1980 Antti Kiikka osti Teknoksen muovien väritiivisteliiketoiminnan, ja Premix Oy syntyi.

Yhtiöllä oli osaamista esimerkiksi muovien modifioinnista ja hiilimustan käsittelystä. 1980-luvun alussa Premixin loppuasiakas Salora oli huomannut, että staattisen sähkön purkaukset aiheuttivat pienentyneiden elektronisten komponenttien vaurioitumisen. Salora etsi vastausta, jolla vähentää tuotepalautuksia ja toivoi Premixiltä sähköä johtavaa muovia.

Ensimmäinen kaupallinen sähköä johtava kompaundi eli muoviyhdiste elektroniikkateollisuuden ESD-suojaukseen lanseerattiin vuonna 1983. Sähköä johtavien muovien valmistus alkoi Pre-Elec-tuotemerkillä. Seuraavana vuonna avattiin Saksan markkinat jälleenmyyjän kautta. Yritys toimi aluksi Teknoksen tiloissa, mutta vuonna 1985 se muutti omiin tiloihin Rajamäelle.*lähde?*

Seuraava vuosikymmen oli toimintojen ja liiketoiminnan kasvun aikaa. Rajamäen tehdas laajeni useassa vaiheessa, ja kansainvälinen jälleenmyyjäverkosto kasvoi.*lähde?* Yhtiö alkoi valmistaa sähköä johtavien pipetinkärkiin tarvittavaa muoviraaka-ainetta.

### 2000–

Premixille myönnettiin vuonna 2005 ISO-9001:2000 -laatusertifikaatti. Vuonna 2007 yritys hankki omistukseensa Teknologiayhtiö Optatech Oy:n osake-enemmistön. Kaupassa Premixin omistukseen tuli Optatechin teknologia- ja erikoispolymeeripatenttien lisäksi yksi kiinalainen tytäryhtiö; Nanjing Jingling Opta Polymers. Vuonna 2008 Premix perusti oman myyntiyhtiön Saksan Schafflundiin.*lähde?*

Korkean taajuuden muovimateriaalien valmistus alkoi vuonna 2009 yhdessä Oulun yliopiston ja VTT:n kanssa. Ensimmäinen kaupallinen sovellus oli tukiasema-antennien phase shifter eli vaiheensiirrin.*lähde?* Liiketoiminta myytiin huhtikuussa 2021 Avient Corporationille.

Vuonna 2014 yhtiöllä oli vientiä noin 35 maahan.

Vuonna 2017 yhtiö rakensi uusia tuotantolinjoja Rajamäellä. Se teki myös laiteinvestointeja ja digitalisoi töitään.

Vuonna 2020 yhtiö julkaisi antimikrobisen teknologian, jonka avulla voitiin torjua mikrobien aiheuttamia uhkia esimerkiksi ruokaketjussa ja terveydenhuollossa. Koronapandemia kasvatti koronatestauksessa käytettävien pipettien tarvetta globaalisti. Premix kolminkertaisti tuotantonsa rakentamalla kaksi uutta tuotantolinjaa ja pystyi siten toimittamaan kaikki saamansa tilaukset.

Vuonna 2023 Premix alkoi rakentaa Pohjois-Carolinaan tehdasta, joka on tarkoitus ottaa käyttöön vuonna 2025. Tehtaan rakentaminen maksaa 80 miljoonaa dollaria ja siitä vastaa Yhdysvaltain hallinto, joka havahtui korona-aikana siihen, että se oli koronapademian huollossa Kiinan varassa.

Organisaatio
------------

Premix Oy:n pääkonttori ja tehdas Nurmijärven Rajamäellä
Premixin Oy:n pääkonttori ja tuotantolaitos sijaitsevat Nurmijärven Rajamäellä. Yrityksellä oli vuonna 2022 yli 46 miljoonan euron liikevaihto ja lähes 100 työntekijää. Yrityksellä on lisäksi myyntiyhtiö ja joint venture -yhtiö Kiinassa.

### Johto

Premixin toimitusjohtajat:

* Antti Kiikka 1980–1997
* Björn Chydenius 1997–2003
* Kari Nieminen 2003–2007
* Jyrki Hakola 2007-2011
* Hanna Ristola (o.s. Kiikka) 2011–

Vuonna 2024 Premixin hallitukseen kuuluivat puheenjohtaja Kalle Reposen lisäksi Antti Kiikka, Tuomas Kiikka, Thomas Luther, Hanna Ristola ja Mika Toikka.

Liiketoiminta
-------------

Vuonna 2022 viennin osuus yhtiön liikevaihdosta oli yli- 90 prosenttia.

Premix keskittyy liiketoiminnassaan tulevaisuuden materiaalien kehittämiseen ja tekee eri tutkimuslaitosten kanssa tiivistä yhteistyötä.*lähde?* Yhtiön liiketoiminta perustuu muovin muokkaamisesta niin, että siihen syntyy erilaisia toiminnallisuuksia. Yhtiön toimittamat erityyppiset muoviraaka-aineet toimitetaan asiakkaille yleensä jatkojalostukseen sopivina granulaatteina.

Premixin sähköä johtavaa Pre-Elec-muovimateriaalia käytetään esimerkiksi: 

* elektroniikkateollisuuden pakkauksissa, kokoonpanotarjottimissa ja -levyissä
* lääketeollisuudessa käytettävissä pipeteissä
* kemian- ja kaivosteollisuudessa putkissa ja säiliöissä, joilla estetään kaasu- ja pölyräjähdyksiä
* autoteollisuudessa tankkausteknologiassa
* sairaalaympäristöissä sähköstaattisten purkausten ehkäisemisessä*lähde?*

Premixin patentoimalla antimikrobisella Prexelent-teknologialla voidaan vähentää mikrobiuhkia eri käyttökohteissa. Teknologia perustuu patentoituun menetelmään, jossa antimikrobinen aktiiviaine ja muovi sekoitetaan. Hyödyllisten ominaisuuksien aktiiviaine nousee hallitusti ja halutun ajan kuluessa muovin pintaan, jossa sen vaikutus on suurin. Teknologian innoittajana toimi pihka, mutta siinä voidaan käyttää muitakin aktiiviaineita.

Tunnustuksia
------------

* Kesällä 2017 Premixin toimitusjohtaja Hanna Ristola sai Kasvuryhmän Kultainen kuokka -palkinnon, joka jaetaan puolivuosittain inspiroivalle Kasvuryhmän jäsenelle. Ristola kuulu1 Kasvuryhmän hallitukseen sekä Vilpe Oy:n hallitukseen
* Premix voitti Suomen EY Entrepreneur of the Year -kilpailun Perheyrittäjä-sarjan vuonna 2022.

Lähteet
-------

1. 1 2 3 4 5  Premix Oy *Kauppalehti*.  16.1.2024. Viitattu 16.1.2024.
2. 1 2 3 4 5 6 7 8 9 10  Salainen menestyjä kehitti sähköäjohtavan muovimateriaalin *Kauppalehti*.  22.4.2014. Viitattu 6.4.2022.
3. 1 2  Kauppalehden toimitus: Premix: "Kasvaa voi vain ottamalla riskiä" *Kauppalehti*.  21.12.2017. Viitattu 16.1.2024.
4. 1 2  Premixin uusi antimikrobiteknologia torjuu hävikkiä ja lisää turvallisuutta ruokaketjussa *Kauppalehti | Tiedotteet*.  22.4.2020. Kauppalehti. Viitattu 22.4.2020.
5. ↑  Muoviteollisuus ry.: Muovisanastoa | Muoviteollisuus *plastics.fi*. Viitattu 28.2.2020.
6. 1 2 3 4 5  Taina Joutsen: Premix Oy turvasi korona-ajan globaalit massatestaukset – kolminkertaisti välttämättömän raaka-aineen tuotantonnon *Nurmijärven Uutiset*.  21.11.2022. Viitattu 16.1.2024.
7. 1 2  PREPERM® business continues as an Avient brand *Premix Group*. Viitattu 6.4.2022. (englanniksi)
8. ↑  医用导电塑料\_导电材料\_防静电塑料\_防静电pe\_防静电TPU厂家 *普宓斯官网「premix公司」*. Viitattu 16.1.2024. cn
9. ↑  Management *Premix Group*. Viitattu 16.1.2024. (englanniksi)
10. ↑  Premixin tehtaalla isot investoinnit *Nurmijärven Uutiset*.  24.1.2020. Viitattu 4.2.2020.
11. ↑  Suomalaisyhtiö kehitti uuden antimikrobitekniikan muoveihin - Sai innoituksen pihkasta, mahdollisia käyttökohteita sairaaloista elintarviketuotantoon *Tekniikka&Talous*.  22.4.2020. Tekniikka&Talous. Viitattu 22.4.2020.
12. ↑  Kemikaaliseoksista älymuoveihin Premix pitää perheyritysten lippua korkealla (s. 52–53) *Kemia-lehti*.  7/2011.  Arkistoitu 19.1.2019. Viitattu 17.1.2019.
13. ↑  Kultainen Kuokka -palkinto *kasvuryhma.fi*.
14. ↑  Kasvuryhmä.fi: Kasvuryhmän uudet hallituksen jäsenet – timanttista osaamista kasvun kentiltä *kasvuryhma.fi*.  4.6.2019.
15. ↑  Vilpe Oy: New boar member Hanna Ristola adds a growth mindset *vilpe.com*.  9.11.2018.

Aiheesta muualla
----------------

* verkkosivusto
* Prexelent